Tí sa po premiére a ďalších piatich reprízach pre školy zúčastnili v júni na festivale Gorazdov Močenok. Spomedzi jedenástich súborov obsadili štvrté miesto.
HUMENNÉ. Počas jesene absolvujú malí kominár turné po východnom Slovensku. Postupne sa predstavia na ôsmich miestach.
Cieľom saleziána Mariána Husára a jeho družiny je priblížiť ľuďom charizmu dona Bosca a tiež prezentovať saleziánske stredisko i mesto Humenné.
"Vystupujeme v rôznych podmienkach. Divadlo hráme v mestách i na dedinách, pre deti, rodičov i starých rodičov. Snažíme sa s nimi vytvárať jedno veľké spoločenstvo a príbehom o chlapčenskej duši ich chceme povzbudiť," opísal vystúpenia režisér a scenárista Marián Husár.
Veľký obdiv si zaslúžia mladí herci. Tí nezištne obetujú svoj voľný čas počas víkendov a s divadlom ochotné hosťujú.
"Medzi nami hercami sa vytvorila dobrá partia. Aj keď máme kopec svojich povinností doma i v škole, radi sa stretávame a povzbudíme divákov. Prináša nám to radosť a veríme, že aj im," priblížil svoje pocity pätnásťročný herec Richard Mocák.
Východoslovenské turné zakončia saleziáni a mladí vystúpeniami v Jasenove v sobotu 10. a v Turcovciach v nedeľu 11. novembra.
Počas jarných prázdnin sa chystajú na turné po Slovensku. Navštívia Žilinu, Dubnicu nad Váhom, Banskú Bystricu i Bratislavu. Na všetkých týchto miestach chcú herci odovzdať charizmu dona Bosca a prezentovať svoje mesto i saleziánske stredisko.